Генадзь Аўсяньнікаў

**Гена́дзь Аўся́ньнікаў** (19 лютага 1935, Магілёў) — беларускі актор тэатру і кіно. Народны артыст БССР (1974), Народны артыст СССР (1991), ляўрэат Дзяржаўнай прэміі Рэспублікі Беларусь.

## Біяграфія
Скончыў сем клясаў, паступіў у Магілёўскі машынабудаўнічы тэхнікум, праз год забраў дакумэнты і паступіў у Рыскую мараходзкую вучэльню. Праз паўгады вярнуўся ў Бялынічы, дзе вырашыў скончыць 10 клясаў. Там пачаў займацца ў драмгуртку.

У 1953 г. паступіў у Беларускі тэатральна-мастацкі інстытут. Трапіў на курс народнага артыста БССР, прафэсара Канстаціна Саньнікава. Інстытут скончыў у 1957 годзе.

Працуе ў Купалаўскім тэатры з 1957 году. На творчым рахунку больш за 80 роляў на сцэне тэатру. Сярод лепшых: Дзед Цыбулька, Стары («*Таблетку пад язык*», «*Сьвятая прастата*» А. Макаёнка), Пустарэвіч («*Паўлінка*» Я. Купалы), Язэп Карыта («*Ажаніцца — не журыцца*» бр. Далецкіх, М. Чарота), Караўкін («Брама неўміручасьці» К. Крапівы), Кічкайла («Амністыя» М. Матукоўскага), Дубадзел («Людзі на балоце» паводле І. Мележа), Кропля («Канстанцін Заслонаў» А. Маўзона), Брава-Жыватоўскі («Плач перапёлкі» паводле І. Чыгрынава). Фама Апіскін («Вечны Фама» У. Бутрамеева паводле Ф. Дастаеўскага), Навум Прыгаворка («Ідылія» В. Дунін-Марцінкевіча), Пірам («Ромул Вялікі» Ф. Дурэнмата), Ураднік («Памінальная малітва» Р. Горына), Рамесьнік («Князь Вітаўт» А. Дударава), Скрыпач Мілер («Каварства і любоў» Ф. Шылера), Гарошка («Тутэйшыя» Я.Купалы), Завальня («Беларусь у фантастычных апавяданнях» Яна Баршчэўскага), Сабакевіч («Чычыкаў» М. Гогаля), Васіль («Вечар» А. Дударава).

## Працы

### Фільмаграфія
* 1964 — Рагаты бастыён — *калгасьнік на сходзе*
* 1968 — Прыгодны да нестраявой — *салдат*
* 1969 — Мы з Вулканам — *міліцыянт*
* 1969 — Сыны ідуць у бой
* 1971 — Бацька
* 1971 — Вясновая казка
* 1971 — Дзень маіх сыноў (ТБ)
* 1973 — Агонь — *пчаляр*
* 1974 — Белы круг
* 1974 — Апошняе лета дзяцінства — *Красаўцаў, начальнік збыту*
* 1975 — Доўгія вёрсты вайны — *старшыня Піліпенка*
* 1976 — Касьбар-багатыр — *агучваў ролю*
* 1977 — Тры вясёлыя зьмены — *заўгас Чарадзееў*
* 1978 — За ўсё ў адказе — *Сяргей Анатольевіч*
* 1979 — Дзіўныя прыгоды Дзяніса Караблёва — *чалавек з малпаю*
* 1979 — «Дзень вяртаньня» — *Васіль Гнасюк*
* 1981 — Дачка камандзіра — *старшына Плюшч*
* 1986 — Казкі-небыліцы дзеда Ягора — *агучваньне*
* 1989 — Як ліса ваўка судзіла — *агучваньне*
* 1990 — Маці Ўрагану
* 1991 — Кешка і садавіна
* 1991 — Мёд і восы — *агучваньне*
* 1992 — Белая адзежы (сэрыял)
* 1993 — Кешка і тэрарысты
* 1994 — Эпілёг
* 1997 — Справа Лахоўскага
* 1998 — Заля чаканьня (сэрыял)
* 1999 — Зімаваньне зьвяроў — *агучваньне*
* 2000 — Каменская: Чужая маска — *Лашчынін*
* 2001 — Сьвежына з салютам — *Сьцяпан Пінчук*
* 2003 — Між жыцьцём і сьмерцю
* 2005 — Тры талеры (сэрыял) — *дзед Макар*
* 2009 — Сёмін (сэрыял)
* 2013 — Гісторыя беларускай страўні — *Мікалай Сьцепанюк*

## Узнагароды
* 1988 — Ляўрэат Дзяржаўнае прэміі Рэспублікі Беларусь (1988)
* 1995 — узнагароджаны мэдалём Францыска Скарыны
* 2000 — дыплём фэстывалю «Артыст канца XX стагодзьдзя»
* 2003 — Прыз Міжнароднага тэатральнага фэстывалю «Белая Вежа»
* Прыз «Национальное достояние» IV Міжнароднага фэстывалю монаспэктакляў «Балтийский дом»
* 2006 — Прыз «Хрустальная Паўлінка»
* 2006 — узнагароджаны ордэнам Францыска Скарыны
* 2008 — Прэмія Прэзыдэнта Рэспублікі Беларусь «За духоўнае адраджэньне»

## Крыніцы

## Вонкавыя спасылкі
* Кіна-тэарт
* Кінапошук
* 

Катэгорыя:Нарадзіліся ў Магілёве
Катэгорыя:Беларускія акторы
Катэгорыя:Савецкія акторы
Катэгорыя:Народныя артысты СССР
Катэгорыя:Выпускнікі Беларускай дзяржаўнай акадэміі мастацтваў